open-index/open-wikipedia-markdown huggingface dataset:
Aulis J. Alanen

**Aulis Johannes Alanen** (2. toukokuuta 1906 Isojoki – 2. lokakuuta 1987 Helsinki) oli suomalainen historioitsija.

## Henkilöhistoria
Alanen tuli ylioppilaaksi 1924, valmistui filosofian kandidaatiksi 1927 ja väitteli filosofian tohtoriksi 1935. Hän toimi Seinäjoen yhteislyseon opettajana vuodesta 1932. Suomalaisen Normaalilyseon (Helsingin Normaalilyseo) historian, yhteiskuntaopin ja kansantalouden yliopettaja Alanen oli 1947–1951, Yhteiskunnallisen korkeakoulun historian professori 1955–1972 ja Tampereen yliopiston Suomen historian professori vuodesta 1966. Alanen tutki erityisesti talous- ja sosiaalihistorian aiheita. Hän on myös kirjoittanut Santeri Alkion ja Hannes Gebhardin elämäkerrat.

Alanen kuului entisten IKL:n johtohenkilöiden vuonna 1953 perustaman Suomen 1920–1940-luvun historian säätiön hallitukseen.

Alasen puoliso vuodesta 1932 oli Irma Inkeri Viramo. Aulis J. Alasen veli oli teologian professori Yrjö J. E. Alanen ja isä kirkkoherra ja kirjailija Yrjö Alanen. Hänen poikansa taas on entinen Helsingin apulaiskaupunginjohtaja, Asuntohallituksen pääjohtaja ja Suomen Kuntaliiton toimitusjohtaja Jussi-Pekka Alanen.

## Teoksia
* *Läpikulkuvesitie: Kysymys Suomessa 1700-luvulla*, väitöskirja (1935)
* *Kansanopetuksen kehityksestä Ruotsin vallan aikana Kurikassa* (1937)
* *Tunnetko maakuntaasi* (1945)
* *Kirkosta ja kirkonmäeltä (Kurikan vanhaa seurakuntaelämää)* (1947)
* *Höyrylaiva Päijänteellä (Päijänteen laivaliikenteen vaiheita)* (1948)
* *Etelä-Pohjanmaan historia IV (1700–1809)* (I 1948, II 1949)
* *Die Aussenhandel und die Schiffahrt Finnlands im 18. Jahrhundert* (1957)
* *Stapelstäderna och de bottniska städerna 1766–1808* (1957)
* *Suomen maakaupan historia* (1957)
* *Suomen historia vapaudenajalla* (1963)
* *Suomen historia kustavilaisella ajalla* (1964)

## Lähteet

## Aiheesta muualla
* 
 Luettelo Aulis J. Alasen lehtiartikkeleista
Marianne Curley

**Marianne Curley** (s. 20. toukokuuta 1959 Windsor, Uusi Etelä-Wales, Australia) on australialainen kirjailija. Hänen esikoisteoksensa oli vuonna 2000 ilmestynyt *Muinainen taika*, ja hänen tuotoksiinsa kuuluu myös neliosainen fantasiakirjasarja *Aikavartio*. Curleyn kirjoja on julkaistu Australian lisäksi Yhdysvalloissa, Britanniassa, Espanjassa, Saksassa, Tanskassa ja Suomessa.

Curley on naimisissa John Curleyn kanssa ja hänellä on kolme lasta.

## Teoksia
### Aikavartio
* 
* 
* 
* 

### Muut suomennetut teokset
* 

## Lähteet
Smoky (sotakoira)

**Smoky** (n. 1943–1957) oli naaraspuolinen yorkshirenterrieri, joka toimi sotakoirana toisessa maailmansodassa. Helmikuussa 1944 sen löysi amerikkalainen sotilas hylätystä poterosta Uuden-Guinean viidakossa. Silloin Smoky oli jo aikuinen. Sotilas myi koiran William A. Wynnelle kahdella Australian punnalla. Kahden seuraavan vuoden ajan Smoky seurasi Wynneä taistelulennoille Tyynenmeren sodassa.

Smokylle on myös pystytetty graniitista tehty muistomerkki Rocky River Reservations -puistoon Ohiossa, jossa Smoky on kuvattuna sotakypärän sisällä. Muistomerkissä lukee *“Smoky, the Yorkie Doodle Dandy, and Dogs of All Wars.”*.

## Lähteet
Siikajoenkylä

**Siikajoenkylä** on kylä ja taajama Siikajoen kunnassa. Se oli vuoden 2006 loppuun asti Siikajoen kunnan kuntakeskus (tuolloin keskustaajaman virallisena nimenä **Siikajoki** ja Tilastokeskuksen tilastollisena taajamana nimellä **Keskikylä**), kunnes Siikajoen ja Ruukin kunnat yhdistyivät vuoden 2007 alussa, jolloin uudeksi kuntakeskukseksi tuli Ruukin taajama. Vuoden 2023 lopussa Siikajoenkylän taajaman asukasluku oli 402.

Siikajoenkylä sijaitsee noin 27 kilometrin päässä kuntakeskuksesta Ruukista luoteeseen. Taajamassa risteävät yhdystie 8110 sekä seututiet 807 ja 813. Taajaman halki virtaa Siikajoki. Maatalous ja karjanhoito liitännäiselinkeinoineen ovat kylässä edelleen näkyvässä asemassa.

Taajamassa toimii nykyisin K-ryhmän päivittäistavarakauppa, ABC-ketjun kylmäasema, baari sekä Osuuspankin konttori. Siellä toimi aikoinaan myös oma terveysasema, joka kuitenkin suljettiin vuonna 2024. Taajamasta noin kolmen kilometrin päässä sijaitsee vuonna 1701 valmistunut Siikajoen kirkko. Taajamassa sijaitsevassa Gumeruksen koulussa annetaan opetusta luokka-asteille 0–9.

## Kuvia

Tiedosto:Siikajoen kirkko1.jpg|Siikajoen kirkko syyskuussa 2025.
Tiedosto:Huitsinnevada Kauppatie 13 Siikajoki 20210707 01.jpg|Taajamassa sijaitsevan Huitsi Pub-baarin edeltäjä, Huitsin Nevada. Aikoinaan rakennuksessa toimi Siikajoen aiempi Osuuspankin konttori.
Tiedosto:Siikajoenkyla.jpg|Siikajoenkylän Kauppatie länteen, Raahen suuntaan.
Tiedosto:Siikajoen Postisäästöpankki 1954 (KK5596-24.PT.38.2).tif|Siikajoen Postisäästöpankki vuonna 1954.


## Lähteet

## Aiheesta muualla
Siikajoki (täsmennyssivu)

**Siikajoki** voi tarkoittaa seuraavia:

* Siikajoki, kunta
* Siikajoki, joki
* Siikajoki (Siikajoenkylä), taajama Siikajoen kunnassa.
John Mazur

**John Edward Mazur** (17. kesäkuuta 1930 – 1. marraskuuta 2013) oli yhdysvaltalainen amerikkalaisen jalkapallon pelaaja ja valmentaja.

Mazur nousi maineeseen pelinrakentajana Notre Damen yliopistolla, mutta vaikutti uransa aikana myös Yhdysvaltain ulkopuolella: hän pelasi 1950-luvulla vuoden Canadian Football Leaguen British Columbia Lionsissa. 

Myöhemmällä urallaan Mazur saavutti julkisuutta varsinkin New England Patriotsin päävalmentajana, jona hän toimi vuosina 1970–1972. Hän sairastui vanhemmiten Parkinsonin tautiin. Hän oli naimisissa Bernadine Mazurin  (o.s. Melovitz) kanssa ja hänellä oli kaksi lasta, tytär ja poika. 

## Lähteet
JTI

**Joint Technology Initiative (JTI)** on Euroopan komission käyttämä tapa perustaa yhteisyrityksiä (Joint Undertaking). Sitä käytetään 7. puiteohjelmassa pitkien ja suurien tutkimusprojektien luomiseen yritysten ja Komission yhteisrahoituksella. Suomen SHOKit ovat kansallinen versio tästä.

## Ensimmäiset JTI:t

Eurooppalaiset teknologiayhteisöt ovat luoneet tai luomassa useita suuri teknologia-aloitteita. 

Käynnissä
* Sulautetun tietojenkäsittelyn ARTEMIS
* Ilmailun Clean Sky JTI , jonka kehitti lentotekniikan ACARE-teknologiayhteisö
* Ilmatilan hallinnan SESAR joint undertaking
* Käynnissä ollut ja sittemmin purettu Galileo Joint Undertaking (GJU)

Suunnitteilla
* Innovatiiviset lääkkeet IMI
* Nanoelektroniikka ENIAC

Kaavailuja
* Polttokennot ja vety (FCH)
* Global Monitoring for Environment and Security (GMES) eli satelliittikaukohavainnointi
* Energiataloudelliset rakennukset (E2B)

## Lähteet

## Aiheesta muualla
* [ftp://ftp.cordis.europa.eu/pub/fp7/docs/faqs-jtis_en.pdf JTIs FAQ]
* E2B JTI
Robert Langer

**Robert S. Langer** (s. 29. elokuuta 1948 Albany, New York, Yhdysvallat) on biotekniikkaan erikoistunut MIT:n professori. Hän on kehittänyt lääkkeiden annostelumenetelmiä ja keinokudostekniikkaa.

Langerin työ lääketieteessä ja biotekniikan uusilla aloilla on hyvin arvostettua kaikkialla maailmassa. Häntä pidetään monien uusien teknologioiden uranuurtajana. Hän on kehittänyt esimerkiksi ihonalaista lääkkeen annostelumenetelmää, jolla lääke voidaan antaa ihon kautta. 

Langer on hakenut tai hänelle on myönnetty yli 600 patenttia ja hän on kirjoittanut yli 1&nbsp;000 tieteellistä artikkelia. Hän on saanut useita palkintoja, kuten Charles Stark Draper Prize, Lemelson-MIT Prize ja Albany Medical Center Prize in Medicine and Biomedical Research sekä suomalainen Millennium-teknologiapalkinto (2008). Hän on historian nuorin henkilö, joka on valittu kaikkiin kolmeen yhdysvaltalaiseen tiedeakatemiaan, jotka ovat National Academy of Sciences, National Academy of Engineering ja Institute of Medicine. 

Langer valmistui kandidaatiksi Cornellin yliopistosta, ja tohtorin arvon hän sai kemiantekniikassa MIT:stä 1974. Hänen väitöskirjansa on nimeltään ”Enzymatic regeneration of ATP”, ja se valmistui Clark K. Coltonin ohjauksessa. Vuosina 1974–1977 Langer työskenteli maineikkaan syöpätutkijan Judah Folkmanin kanssa Bostonin lastensairaalassa ja Harvardin yliopiston lääketieteellisessä tiedekunnassa. Hän on toiminut vaikutusvaltaisten tutkijoiden neuvonantajana esimerkiksi tutkittaessa biomateriaaleja, lääkeannostelua ja verenkiertoelimiä.

Robert Langerin  vaimolla Lauralla on tohtorin arvo neurotieteissä. Pari tutustui MIT:ssä, ja heillä on kolme lasta.

Langerille ovat myöntäneet kunniatohtorin arvon useat yliopistot eri puolilta maailmaa, kuten Jerusalemin heprealainen yliopisto ja ETH Zürich. Langer on saanut Millennium-teknologiapalkinnon vuonna 2008. Langer on saanut Wolfin palkinnon kemiasta vuonna 2013.

## Lähteet
*Robert S. Langer fact sheet – MIT News Office

### Viitteet

## Aiheesta muualla
*Robert S. Langerin sivu MIT:n sivustolla 
*Langerin laboratorion sivusto 
*Langer Millennium-palkinnon sivustolla
Skills Challenge

**Skills Challenge** on  aikana käytävä pallonkäsittelykilpailu, joka järjestettiin ensimmäisen kerran vuonna 2003. Nykyisin kilpailu tunnetaan myös sponsorinimellä *[[Taco Bell]] Skills Challenge*. Tätä ennen kilpailua sponsoroi PlayStation.

## Kilpailun säännöt
Kilpailuun osallistuu neljä pelaajaa, jotka kiertävät radan. Ensin pelaajan pitää tehdä layup. Seuraavaksi hänen pitää pujotella kuljettaen kolme estettä (kaksoiskuljetus otetaan huomioon), jonka jälkeen hänen pitää heittää syöttö ilmassa renkaan läpi verkkoon. Heti tämän perään pelaajan pitää heittää syöttö lattian kautta renkaan läpi. Sitten hänen pitää heittää hieman 3-pisteen kaaren sisältä (20 jalkaa eli 6,096 metriä) kori.
Tämän jälkeen pelaajan pitää heittää pitkä syöttö renkaan läpi verkkoon. Lopuksi pitää pujotella kolme estettä ja tehdä layup.

Aikaisemmin, kun koko rata oli suoritettu, aikakello pysäytettiin ja neljästä pelaajasta kaksi nopeinta pääsi toiselle kierrokselle, jossa ratkaistiin kilpailun voitto. Vuodesta 2015 lähtien kilpailu on käyty 1 vs. 1 -kilpailuna pudotuspelimallilla.

## Voittajat

Kilpailun ennätys**

## Osallistujat

## Lähteet
Arapaimakalat

**Arapaimakalat** (Osteoglossiformes) on viuhkaeväisten kalojen lahko. Sen kaikki jäsenet elävät suolattomassa vedessä. Arapaimakalojen erikoisin tuntomerkki on hammaspintainen tai luinen kieli. Lahkon suurinta lajia arapaimaa (*Arapaima gigas*) pidetään maailman suurimpana makean veden kalana. Se voi kasvaa yli kolmemetriseksi.

Kuusilmäkalojen lahko luokiteltiin aiemmin heimona osaksi arapaimakaloja.

Monia lajeja on hoidettu myös akvaarioissa.

## Lähteet

## Aiheesta muualla
*
*
Graupner

**Graupner** on saksalainen RC-tuotteiden valmistaja. Erityisen tunnettu Graupner on radiolaitteistaan. Valikoimaan kuuluvat radiolaitteiden lisäksi radio-ohjattavat autot, veneet, lentokoneet, helikopterit, työkoneet ja tankit sekä sähkö- että polttomoottorikäyttöisinä. Myös akut, laturit, virtalähteet ja sähkömoottorit kuuluvat Graupnerin valikoimaan.

Yhtiön perusti Johannes Graupner Stuttgartissa vuonna 1930.

## Aiheesta muualla

* Kotisivut
George Engleheart

**George Engleheart** (lokakuu 1752 Kew, Englanti – 1829 Blackheath) oli englantilainen miniatyyrimuotokuvien maalari ja Richard Coswayn kilpailija.

Engleheart sai taiteilijan koulutuksen ensin George Barretin ohjauksessa ja sitten Joshua Reynoldsin ohjauksessa. Hän aloitti itsenäisenä taiteilijana 1773 ja piti samana vuonna näyttelyn Royal Academyssa. Hän jatkoi ammatin harjoittamista vuoteen 1813, jolloin hän jäi eläkkeelle. Hänen säilynyt palkkiokirjansa, joka sisältää luettelon mallina olleista henkilöistä ja kustakin muotokuvasta maksetut palkkiosummat, osoittaa että 39 vuoden aikana hän maalasi 4&nbsp;853 miniatyyriä ja että hänen taiteilijantulonsa saattoivat vuosien ajan ylittää 1&nbsp;200 puntaa vuodessa. Hän asui suuren osan elämäänsä Hertford Streetillä Mayfairissa, jossa hän asui eläkkeelle jäämiseen asti. Hän kuoli Blackheathissa 1829, ja hänet haudattiin Kewiin.

Hän maalasi Englannin kuninkaan Yrjö III:n muotokuvan 25 kertaa, ja hänellä oli laaja suosijajoukko, johon kuuluivat lähes kaikki hovin kanssa tekemisissä olevat merkittävät henkilöt. Hän teki tarkkoja kopioita monista Joshua Reynoldsin tunnetuista maalauksista, ja ne ovat monista kadonneista Reynoldsin maalauksista  ainoa olemassa oleva tieto. Englehartin palkkiokirja, värit, maalausvälineet ja suuri miniatyyrikokoelma ovat yhä hänen jälkeläistensä omistuksessa.

Hän signeerasi työnsä usein "E" tai "G.E.".
Kuusilmäkalat

**Kuusilmäkalat** (Hiodontiformes) on viuhkaeväisten kalojen lahko, jossa on yksi heimo **kuusilmät** (Hiodontidae) ja vain kaksi nykyistä lajia kultasilmä (*Hiodon alosoides*) ja kuusilmä (*Hiodon tergisus*). Kolme muuta sukua tunnetaan fossiileista.

Lahkon nykyinen esiintymisalue on kapea; kultasilmä ja kuusilmä elävät Pohjois-Amerikan joissa ja järvissä Kalliovuorten itäpuolella. Niillä ei ole juuri merkitystä ruokakaloina, mutta ne ovat urheilukalastajien suosiossa. Fossiilisia lajeja on löydetty myös lännempää Amerikasta sekä Aasian itäosista.

Aiemmin kuusilmien heimo luettiin osaksi arapaimakalojen lahkoa (Osteoglossiformes).

## Lähteet

## Aiheesta muualla
*Mooneye  Iowa Fish and Fishing
Juan Jesús Gutiérrez

**Juan Jesús Gutiérrez** (s. 26. kesäkuuta 1969 Reinosa, Espanja) on entinen espanjalainen maastohiihtäjä, joka kilpaili kansainvälisellä huipputasolla vuosina 1991–2006.

Gutiérrez oli parhaimmillaan pitkillä matkoilla ja vapaan hiihtotavan kilpailuissa. Hän teki läpimurtonsa sijoittuessaan yhdeksänneksi 50 kilometrin vapaan hiihtotavan kilpailussa Val di Fiemmen MM-kilpailuissa 1991. Neljä vuotta myöhemmin hän sijoittui Thunder Bayn MM-kisoissa samalla matkalla kuudenneksi.

Gutiérrez sijoittui maailmancupin kilpailuissa parhaimmillaan kolmanneksi 72 kilometrin vapaan hiihtotavan kilpailussa Lamoura Mouthe'ssa helmikuussa 2000. Kilpailun voitti niin ikään Espanjaa edustanut Johan Mühlegg. FIS:n Marathon Cupissa Gutiérrez voitti alkuvuodesta 2002 kilpailut Predazzossa ja Samedanissa.

## Arvokilpailusijoitukset 20 joukkoon
*Olympialaiset
**Albertville 1992: 50 km (v) 19.
**Lillehammer 1994: 50 km (p) 19.
**Salt Lake City 2002: 30 km (v) 17., 50 km (p) 20.
*MM-kilpailut
**Val di Fiemme 1991: 50 km (v) yhdeksäs
**Falun 1993: 50 km (v) 18.
**Thunder Bay 1995: 50 km (v) kuudes, takaa-ajo 15.
**Trondheim 1997: 50 km (p) 20.
**Ramsau 1999: 30 km (v) 13., 50 km (p) 17.
**Lahti 2001: 50 km (v) 17.
**Val di Fiemme 2003: 50 km (v) 11.

## Lähteet
*
Páno Plátres

**Páno Plátres** (), usein vain **Plátres** (Πλάτρες), on kylä ja kyläyhdyskunta (*koinótita*) Limassolin alueella Kyproksen tasavallassa Kyproksen saarella. Sen väkiluku on 239 (2011). 

Páno Plátres sijaitsee etelään Tróodos-vuorilta, noin 25 kilometriä pohjoisluoteeseen Limassolista ja 45 kilometriä lounaaseen pääkaupungista Nikosiasta. Kylän nimi tulee kreikan kielen sanasta *platía*, joka tarkoittaa tasankoista aluetta. Alkuosa viittaa siihen, että kyseessä on Ylempi Plátresin kylä; Alempi Plátres eli Káto Plátres sijaitsee noin kaksi kilometriä lounaaseen. Turistien suosima Páno Plátres on kylistä suurempi, ja siksi juuri se tunnetaan yleensä vain nimellä Plátres.

Páno Plátres on Kyproksen vuoriston suosituimpia ja tunnetuimpia turistikohteita. Sen vanha rakennuskanta on brittiläisvallan aikaisia huviloita, ja myös uudemmat rakennukset on tehty samaan tyyliin. Kylästä lähtee useita vaellusreittejä.

## Lähteet

## Aiheesta muualla

* Κοινοτικό Συμβούλιο Πλατρών - Community of Platres. Kyläyhdyskunnan verkkosivut.
Mark McCumber

**Mark Randall McCumber** (s. 7. syyskuuta 1951) on yhdysvaltalainen golfaaja. Hän saavutti PGA Tourilla kymmenen voittoa vuosina 1979–1994 ja osallistui myös Ryder Cupiin.

Paitsi golfaajana, McCumber on työskennellyt golfratojen suunnittelijana. Hän kuuluu Jehovan todistajiin.

## Lähteet
Keinotekoinen riutta

**Keinotekoinen riutta** on ihmisen merenpohjalle luoma alusta, jossa voi kasvaa muun muassa koralleja, levää, merirokkoja ja muita mereneläviä. Keinotekoisia riuttoja voi tehdä lähes mistä tahansa materiaalista, kunhan se ei ole ympäristölle vaarallista eikä riutasta saisi irrota mitään, joka vaarantaisi ympäristöä tai eliöitä. Jo antiikin roomalaiset ja persialaiset loivat keinotekoisia riuttoja.
Mack

**Mack** on yhdysvaltalainen autovalmistaja, joka kuuluu nykyään Volvo-yhtymään tytäryhtiönä. Mack valmistaa tyypillisiä amerikkalaisia puoliperävaunun vetoautoja. Pääkonttori sijaitsee Pennsylvanian Allentownissa ja sen suurin valmistustehdas on Allentownin esikaupungissa Macungiessa. Toinen merkittävä Mack Trucksin tehdaskompleksi sijaitsee Virginian Dublinissa. Mackia valmistetaan myös Australiassa Brisbanen lähellä.

Autot-elokuvan Mack-hahmo on melko samanlainen kun eräs Mackin valmistama malli.

## Aiheesta muualla

*Viralliset kotisivut
*Australian kotisivut
Ruutia, räminää ja rakkautta

**Ruutia, räminää ja rakkautta** (televisioesityksessä myös **Vieraanvaraisuutta**, ) on yhdysvaltalainen mykkäelokuva, joka valmistui vuonna 1923. Slapstickiä ja tilannekomediaa hyödyntävä elokuva kertoo kaupunkilaispoika Willie McKaystä, joka joutuu keskelle Canfieldien ja McKayden sukuriitaa.

*Ruutia, räminää ja rakkautta* on ainoa elokuva, jossa näyttelee Keatonin kolme sukupolvea. Keatonin isä Joseph näyttelee junainsinööriä ja Keatonin poika nuorta Willie McKaytä.

Keatonin ystävä, näyttelijä Joe Roberts sairastui elokuvan teon aikana ja kuoli sydänkohtaukseen pian elokuvan valmistumisen jälkeen.

## Juoni

Canfieldien ja McKayden suvut ovat olleet riidoissa niin kauan, ettei kukaan enää muista mistä riita sai alkunsa. Eräänä yönä vuonna 1810 eräs McKay-suvun perheenjäsen kuolee sukuriidan seurauksena ja saman suvun nainen ei halua Willie-pojalleen samaa kohtaloa. Nainen lähettää poikansa New Yorkiin Mary-tädin kasvatettavaksi eikä poika saa tietää sukujen kesken vallinneesta vihamielisyydestä.

21 vuotta myöhemmin Willie saa kirjeen, jossa kerrotaan hänen isänsä kuolleen. Willien täti kertoo pojalle sukuriidasta, mutta tämä päättää silti palata synnyinseudulleen periäkseen isänsä kotitilan. Junamatkalla hän tapaa tytön, Virginia Canfieldin, joka matkan päätteeksi pyytää poikaa illalliselle kotiinsa. Pian muulle Canfieldin perheelle selviää, että Willie on tulossa heidän taloonsa. Canfieldin perheenpää Joseph Canfield haluaa verenvuodatusta, mutta vieraanvaraisuuden sääntöjen mukaan Willie ei saa kuolla Canfieldin talon sisällä. 

Pian saavuttuaan illalliselle Canfieldien luo Willie tajuaa tulleensa vihamiestensä taloon ja olevansa hengenvaarassa, jos poistuu sieltä.

## Näyttelijät

## Uudelleenfilmatisoinnit
Vuonna 2010 elokuvasta ilmestyi intialaisen elokuvaohjaajan S. S. Rajamoulin ohjaama telugunkielinen versio *[[Maryada Ramanna]]*, joka edelleen on uudelleenfilmatisoitu kannadaksi, bengaliksi ja hindiksi.

## Aiheesta muualla
*Mykkäelokuvasivusto
Ky-Mani Marley

**Ky-Mani Marley** (s. 26. helmikuuta 1976, Falmouth, Jamaika) on jamaikalainen näyttelijä ja reggae-artisti. Hän on Bob Marleyn ja Anita Belnavisin poika.

## Diskografia
* 
* 
* 
* 

## Filmografia

## Aiheesta muualla

* Ky-Mani Marleyn kotisivu 
*
Donald Carcieri

**Donald L. Carcieri** (s. 16. joulukuuta 1942) on yhdysvaltalainen republikaanisen puolueen poliitikko. Hän toimi Rhode Islandin kuvernöörinä 7. tammikuuta 2003 – 4. tammikuuta 2011, kaksi nelivuotiskautta.  

Carcieri valmistui vuonna 1965 Brownin yliopistosta. Hän sai puolisonsa Suzannen (”Sue”) kanssa neljä lasta.   

Politiikan ulkopuolella Carcieri on työskennellyt opettajana ja pankkiirina.

## Lähteet
Sulev Nõmmik

**Sulev Nõmmik** (11. tammikuuta 1931 Tallinna – 28. heinäkuuta 1992 Kuressaare) oli virolainen teatteri- ja elokuvaohjaaja, näyttelijä, humoristi ja koomikko.
Sheila Lerwill

**Sheila Lerwill** (o.s. **Alexander**, s. 16. elokuuta 1928) on entinen brittiläinen yleisurheilija.

Lerwill hyppäsi naisten korkeushypyn maailmanennätyksen 172 cm Lontoossa 7. heinäkuuta 1951 ja piti sitä hallussaan vuoteen 1954 saakka. Hän voitti korkeushypyssä EM-kultaa Brysselissä 1950 tuloksella 163 cm ja olympiahopeaa vuoden 1952 kesäolympialaisissa Helsingissä tuloksella 165 cm. Bernin EM-kilpailuissa 1954 hän sijoittui vielä viidenneksi tuloksella 160 cm.

## Lähteet
Teresa Berganza

**Teresa Berganza Vargas** (16. maaliskuuta 1935 Madrid – 13. toukokuuta 2022San Lorenzo de El Escorial) oli espanjalainen mezzosopraano. Hän syntyi Madridissa ja opiskeli Madridin konservatoriossa.

Oopperadebyyttinsä Berganza teki roolilla *[[Così fan tutte]]ssa* (Mozart) vuonna 1957. Hän pääsi jo samana vuonna esiintymään La Scalaan; vuonna 1960 hänet nähtiin ensi kertaa Covent Gardenissa ja vuonna 1967 Metropolitan-oopperassa *[[Figaron häät|Figaron häissä]]*. Berganzan ura kesti aina vuoteen 2008 asti. Hän lauloi erityisesti italialaisia oopperoita, mutta hän esitti myös espanjalaisia kappaleita ja zarzueloja. Hän vieraili Suomessa useita kertoja.

Berganza oli paitsi oopperalaulaja myös kuulu resitalisti. Hänelle myönnettiin vuonna 1991 Asturian ruhtinaan palkinto.

Berganza oli naimisissa pianisti-säveltäjä Felix Lavillan kanssa, ja he tekivät yhdessä konserttikiertueita.

## Lähteet

## Aiheesta muualla
Marie-Helene Östlund

**Marie-Helene Östlund** (o.s. **Westin**, s. 14. toukokuuta 1966) on entinen ruotsalainen maastohiihtäjä, maailmanmestari.

Östlund voitti Oberstdorfin MM-kilpailuissa 1987 20&nbsp;kilometrin vapaan hiihtotavan maailmanmestaruuden 27,1&nbsp;sekunnin erolla Anfisa Reztsovaan. Samoissa kisoissa hän hiihti ankkuriosuuden pronssia saavuttaneessa Ruotsin viestijoukkueessa. Val di Fiemmen MM-kisoissa 1991 Östlund saavutti Jelena Välben jälkeen hopeaa 10&nbsp;kilometrin vapaan tyylin kilpailussa. Thunder Bayn MM-kisoissa 1995 hän hiihti toisen osuuden Ruotsin voittaessa viestipronssia.

Östlund sai vuonna 1987 Svenska Dagbladetin kultamitalin yhdessä Ruotsin jääkiekkomaajoukkueen kanssa . Hän on naimisissa entisen hiihtäjän Erik Östlundin kanssa.

## Henkilökohtaiset arvokisasijoitukset ja maailmancup-menestys
*Olympialaiset:
**Calgary 1988: 5 km (p) seitsemäs, 10 km (p) kahdeksas, 20 km (v) kymmenes
**Albertville 1992: takaa-ajo kuudes, 30 km (v) seitsemäs, 5 km (p) yhdeksäs, 15 km (p) kymmenes
**Lillehammer 1994: 30 km (p) 12., 15 km (v) 17. 
*MM-kilpailut:
**Oberstdorf 1987: 20 km (v) kultaa, 5 km (p) 11., 10 km (p) 11.
**Lahti 1989: 30 km (v) yhdeksäs, 10 km (p) 13., 10 km (v) 14.
**Val di Fiemme 1991: 10 km (v) hopeaa, 15 km (p) kuudes, 30 km (v) kuudes, 5 km (p) yhdeksäs
**Falun 1993: takaa-ajo kymmenes, 5 km (p) 11., 30 km (v) 12.
**Thunder Bay 1995: 5 km (p) 14., takaa-ajo 14., 30 km (v) 15., 15 km (p) 19.
*Maailmancupin palkintosijat:
**Kausi 1986–1987: Oberstdorf 20 km (v) voitto, Kavgolovo 10 km (p) kolmas; kokonaiskilpailussa neljäs
**Kausi 1987–1988: Reit im Winkl 5 km (v) kolmas, Dobbiaco 20 km (v) kolmas, Rovaniemi 10 km (v) voitto; kokonaiskilpailussa toinen
**Kausi 1990–1991: Davos 15 km (p) kolmas, Klingenthal 15 km (p) toinen, Val di Fiemme 10 km (v) toinen, Oslo 5 km (v) kolmas; kokonaiskilpailussa neljäs
**Kausi 1991–1992: kokonaiskilpailussa kahdeksas

## Lähteet
*

### Viitteet
Standertskjöldin talo

**Standertskjöldin talo** voi tarkoittaa ainakin seuraavia:

## Helsingissä
*Eversti Hugo Standertskjöldin 1883–1931 omistamaa taloa osoitteessa Pohjois-Esplanadi 3 (nykyinen Korkein oikeus)
*Kenraaliluutnantti Carl August Standertskjöldin 1885 rakennuttamaa taloa osoitteessa Pohjoisranta 4
Pat Stevens

**Patricia ”Pat” Stevens** (16. syyskuuta 1945 Linden, New Jersey, Yhdysvallat – 26. toukokuuta 2010 Massachusetts, Yhdysvallat) oli yhdysvaltalainen näyttelijä. Hän on tehnyt Scooby-Doo-sarjojen Velma Dinkleyn ääniroolin. Roolissa hän oli vakituisesti vuosina 1976–1982 animaatiosarjoissa ja elokuvissa. Stevens esiintyi uransa aikana myös näytelmärooleissa televisiosarjoissa, kuten *[[M.A.S.H. – armeijan liikkuva kenttäsairaala]]* ja *[[The Bob Newhart Show]]*.

Näyttelijäuransa jälkeen Stevens siirtyi opettamaan näyttelemistä.

## Aiheesta muualla
* Voice Chasers 
* TV.com
Ruotsinkielinen opetus Helsingin yliopistossa

**[[Helsingin yliopisto]]** antaa myös **ruotsinkielistä opetusta**. Osa professorin viroista on ruotsinkielisiä. *Laki Helsingin yliopistosta* määrää, että yliopistossa tulee eri tiedekunnissa olla yhteensä vähintään 27 ruotsinkielistä professorin virkaa. *Svenska verksamhetsnämnden* on yliopistolaissa mainittu lautakunta yliopiston ruotsinkielistä opetusta varten. Svenska social- och kommunalhögskolan on ruotsinkielistä opetusta antava erillinen yksikkö.

Opetus Turun akatemiassa oli latinan ja ruotsinkielistä. 1900-luvun alussa yliopiston opetuskieleksi tuli suomi. 

Vuonna 2007 yliopistoon perustettiin lahjoitusvaroilla ruotsinkielinen eläinlääketieteen professuuri.

Neljä yliopiston osakunnista ovat ruotsinkielisiä: Åbo Nation, Vasa nation, Östra Finlands Nation ja Nylands Nation.

## Lähteet

## Aiheesta muualla
* Helsingin yliopiston kaksikielisyysohjelma – Ohjelman arviointia ja toimenpide-ehdotuksia
Brandon Dubinsky

**Brandon Dubinsky** (s. 29. huhtikuuta 1986 Anchorage, Alaska) on yhdysvaltalainen jääkiekkohyökkääjä. Hän pelaa nykyään NHL-seura Columbus Blue Jacketsissa. Hän pelasi ensimmäisen NHL-kautensa . Dubinsky sai tulokaskaudellaan paljon kehuja joukkueen tähdiltä, muun muassa Jaromír Jágrilta. Samana vuonna hänet valittiin Yhdysvaltain maajoukkueeseen Kanadan MM-kisoihin, missä se putosi puolivälierässä. Dubinsky on pelityyliltään fyysinen, mutta hän on myös keskimääräistä taitavampi mailankäsittelijä.

## Tilastot

## Lähteet
*  Viitattu 28.7.2010.
*  Viitattu 28.7.2010.
*  Viitattu 28.7.2010.

### Viitteet

## Aiheesta muualla
Rudi Schneider

**Rudi Schneider** (27. heinäkuuta 1908 – 1957) oli itävaltalainen meedio. Hän väitti saaneensa yhteyden henkimaailmaan jo lapsuusiällään. Oletettuja paranormaaleja kykyjä tutki muiden muassa Harry Price.

Myös Rudin veli Willi toimi meediona.
Bad Sneakers and a Piña Colada

**Bad Sneakers and a Piña Colada** on hard rock -yhtye Hardcore Superstarin toinen studioalbumi. Se julkaistiin vuonna 2000. Se oli yhtyeen ensimmäinen albumi, joka julkaistiin kansainvälisesti, ja sitä pidetään sen vuoksi usein debyyttialbumina.

## Kappaleet
#
#
#
#
#
#
#
#
#
#
#
#
#

## Aiheesta muualla
* Bad Sneakers and a Piña Colada discogs.com -sivustolla
Harry Price

**Harry Price** (17. tammikuuta 1881 – 29. maaliskuuta 1948) oli brittiläinen paranormaalien ilmiöiden tutkija. Hän tutki muiden muassa Helen Duncanin ja Rudi Schneiderin väitettyjä mediaalisia kykyjä sekä poltergeistia. 

Erityisesti Price tuli tunnetuksi tutkimuksistaan Borleyn pappilan kummitteluilmiöistä. Häntä voidaan sanoa aaveenmetsästäjäksi. Hän paljasti huijarimeedioita, väärennettyjen aavevalokuvien ottajia, vilpillisiä räyhähenkitapauksia ja jopa puhuvan mungon tapauksen.

Price julkaisi tutkimuksistaan useita kirjoja. Niistä tunnetuin on vuonna 1940 julkaistu *The Most Haunted House In England*, joka käsittelee Borleyn pappilaa. Schneiderin kyvyistä tekemistään kokeista hän kirjoitti kirjan *Rudi Schneider* vuonna 1930.

## Lähteet

## Aiheesta muualla

* 
* 
*
Kaisu Puuska-Joki

**Kaisu Sisko Puuska-Joki** (o.s. **Puuska**; 17. heinäkuuta 1907 Helsinki – 9. heinäkuuta 1996 Helsinki) oli filosofian maisteri ja Yleisradion pitkäaikainen radiokuuluttaja. Hän esiintyi myös näyttelijänä muutamassa 1930-luvulla valmistuneessa elokuvassa (*[[Siltalan pehtoori (vuoden 1934 elokuva)|Siltalan pehtoori]]*, *[[Roinilan talossa (elokuva)|Roinilan talossa]]*, *[[Onnenpotku]]*).

Puuska-Joki pääsi ylioppilaaksi 1925, valmistui filosofian kandidaatiksi 1931 ja maisteriksi 1932. Puuska-Joki julkaisi muistelmansa nimellä *On aika illan..., Kuvia muistojeni albumista* (WSOY 1976).

## Tehtäviä Ylessä
Puuska-Joki aloitti Ylen kuuluttajana vuonna 1935. Hän toimi radioäänenä vuoden 1936 kesäolympialaisten merkeissä mainonnassa radiovastaanottimien myynnin lisäämiseksi. Talvisodan aikana vuonna 1939 hän luki evakuointiohjeita radiossa. Hän jäi eläkkeelle Ylen palveluksesta 1972.

## Lähteet

## Aiheesta muualla
* Radiokuuluttaja Kaisu Puuska-Joki. Ylen Elävä Arkisto.
* Puuska-Joki, Kaisu: *On aika illan... – Kuvia muistojeni albumista.* Porvoo-Helsinki: WSOY, 1976. .
Coral Polge

**Coral Polge** (k. 29. huhtikuuta 2001) oli brittiläinen kuvataiteilija ("psyykkinen taiteilija") ja meedio. Hän väitti saavansa edesmenneistä henkimaailman välityksellä tietoja, joiden pohjalta kykeni tekemään tarkkoja muotokuvia. 

Polge kirjoitti Kay Hunterin kanssa työstään kirjan *Living Images*.
Cosmo Lang

**Cosmo Gordon Lang**, Lambethin 1. paroni Lang (31. lokakuuta 1864 – 5. joulukuuta 1945) oli brittiläinen anglikaanisen kirkon pappi. Hän luki ensin lakia, mutta vaihtoi urasuunnitelmiaan ja sai vihkimyksensä vuonna 1891. Hän toimi Stepneyn piispana (1901–1909), Yorkin arkkipiispana (1909–1928) ja lopulta Canterburyn arkkipiispana (1928–1942).
Erkki Melakoski

**Erkki Olavi Melakoski** (5. tammikuuta 1926 Turku – 6. huhtikuuta 1997 Helsinki) oli suomalainen säveltäjä, muusikko ja toimituspäällikkö. Melakosken sävellyksistä todennäköisesti tunnetuin on ”Balladi Olavinlinnasta”.

Melakoski vaikutti laajasti suomalaisessa viihdemusiikissa. Hän soitti tanssiyhtyeessä jo kouluaikoinaan ja liittyi Olli Hämeen orkesteriin vuonna 1948, kun pianisti Valto Laitinen jätti yhtyeen. Hän soitti yhtyeessä 1950-luvun puoleenväliin asti. Vuosina 1959–1963 hän soitti omaa nimeään kantaneessa Erkki Melakosken orkesterissa. Melakoski työskenteli kevyen musiikin parissa Yleisradiossa toimittajana 1953–1961, apulaisosastopäällikkönä 1961–1972 ja musiikkituotannon toimipäällikkönä vuodesta 1972. Melakoski vastasi uransa aikana Yleisradion laajan kantanauha-arkiston luomisesta. Hän toimitti muun muassa Sävelradiota ja sovitti kappaleita *[[Kuukauden suositut]]* -sarjaan, jossa hän toimi kapellimestarina. 

Melakoski kuoli äkilliseen sairauskohtaukseen huhtikuussa 1997. Hänet on haudattu Hietaniemen hautausmaan uurnalehdon kortteliin 14.

## Lähteet

## Aiheesta muualla
*
Le Mans Series

**European Le Mans Series** (**ELMS**) perustettiin nimellä **Le Mans Endurance Series** (2004-2006) ja tunnettiin myös nimellä **Le Mans Series** (2007-2011).

Sarja on eurooppalainen urheiluautokilpasarja, joka perustui Le Mansin 24 tunnin ajon ympärille. Sarjaa järjestää Automobile Club de l’Ouest (ACO). 

Vuonna 2012 FIA perusti FIA World Endurance Championship (FIA WEC) -sarjan. European Le Mans Series syntyi kaudesta 2012 alkaen Le Mans -sarjasta. 

Aiemmin IMSA:lla oli yhden kauden kestänyt European Le Mans Series -sarja (2001), joka syntyi Yhdysvalloissa ajettavasta American Le Mans Series -sarjasta (nykyisin IMSA SportsCar Championship).

## Autoluokat
ELMS:ssä ajetaan Le Mans Prototype (LMP) ja GT-autoilla.

LMP on jaettu luokkiin LMP1, LMP2, LMP3. GT-autot ovat jaettu luokkiin GT1 ja GT2. GT1-luokka tunnettiin aikaisemmin nimellä GTS ja GT2-luokka nimellä GT.

Kaudesta 2016 alkaen luokat ovat LMP2, LMP3 ja LM GTE. LM GTE -luokan tilalle tulevat GT3-homologaation mukaiset LMGT3-autot FIA WEC -sarjan muutoksien johdosta.

Moottorit varustetaan ilmanoton kuristimilla tehon tasaamiseksi autojen eri merkkien ja mallien välillä.

Voitot ja mestaruudet jaetaan luokkakohtaisesti eikä yleissijoituksella ole merkitystä.

## Kilpailut
ELMS-sarjaan kuuluu tunnettuja kestävyysajoja, kuten Monzan tuhannen kilometrin ajo, Nürburgringin tuhannen kilometrin ajo ja Span tuhannen kilometrin ajo.

## Mestarit
### Le Mans Endurance Series -kaudet

### Le Mans Series -kaudet

## European Le Mans Series -kaudet
* European Le Mans Series -kausi 2012
* European Le Mans Series -kausi 2013
* European Le Mans Series -kausi 2014
* European Le Mans Series -kausi 2015
* European Le Mans Series -kausi 2016
* European Le Mans Series -kausi 2017
* European Le Mans Series -kausi 2018
* European Le Mans Series -kausi 2019
* European Le Mans Series -kausi 2020
* European Le Mans Series -kausi 2021
* European Le Mans Series -kausi 2022
* European Le Mans Series -kausi 2023
* European Le Mans Series -kausi 2024
* European Le Mans Series -kausi 2025

## Lähteet

## Aiheesta muualla

*European Le Mans Seriesin verkkosivu
Jessica Rossi

**Jessica Rossi** (s. 7. tammikuuta 1992) on italialainen haulikkoampuja, olympiavoittaja, maailmanmestari ja maailmanennätysnainen.

Jessica Rossi on saavuttanut MM-kilpailuissa tyttöjen sarjassa maailmanmestaruuden Nikosiassa 2007 trapissa tuloksella 67. Mariborissa 2009 hän saavutti naisten sarjassa sekä henkilökohtaisen että joukkuekullan. Lontoon olympialaisissa 2012 Rossi voitti olympiakultaa ampumalla peruskilpailussa tuloksen 75 ja finaalissa 99 joista molemmat ovat maailman- ja olympiaennätyksiä.

## Lähteet
*
*
Valerio Vallifuoco

**Valerio Vallifuoco** (s. 19. lokakuuta 1987) on italialainen haulikkoampuja ja poikien maailmanmestari.

Valerio Vallifuoco on saavuttanut MM-kilpailuissa poikien sarjassa trapissa Lonatossa 2005 joukkuehopeaa, sekä Nikosiassa 2007 henkilökohtaisen maailmanmestaruuden ja joukkuepronssin.
## Lähteet
*Profiili ISSF Newsissä
*ISSF:n tietokanta
Aksiisi

**Aksiisi** eli aksiisimaksu on valtiolle suoritettava vero tai maksu tavallisesti kulutustavaroiden valmistamisesta tai myynnistä. Aksiisi tarkoittaa samaa kuin valmistevero, jota nimitystä nykyisin yleisesti käytetään. Sanan tarkka merkitys vaihtelee eri maissa ja eri aikoina. Suomen ja Ruotsin lainsäädännössä aksiisi merkitsi kotimaassa valmistetuista tuotteista perittävää välillistä veroa. Tällaista veroa joutui maksamaan esimerkiksi oluesta, viinasta, tupakasta, tulitikuista ja makeisista.

Keskiajalla aksiisi tarkoitti tuontitullia, jota perittiin viinistä ja ulkomaisesta oluesta.

## Lähteet
* Iso tietosanakirja, Otava 1931
* Suomalainen tietosanakirja, Weilin+Göös 1991

### Viitteet
Mosaiikkilintu

**Mosaiikkilintu** on Ulla Viertolan kirjoittama fantasiaromaani, joka ilmestyi WSOY:n kustantamana vuonna 2006. Kirjan päähenkilö on nuori keisari Adulkar III, jonka valtakunta on ilman vettä. Adulkarin unennäkijä kertoo keisarille, että vihaiset vesihenget estävät vedentulon. Adulkar lähtee etsimään henkiä ja tapaa Unnan, joka oli ns. ensimmäinen.

## Aiheesta muualla
* Teoksen esittely WSOYn verkkosivulla 
*
Aleksandr Tuškin

**Aleksandr Tuškin** (s. 15. heinäkuuta 1964 Minsk, Valko-Venäjän SNT) on venäläinen käsipalloilija ja olympiavoittaja.

Tuškin saavutti Neuvostoliiton edustajana olympiakultaa Soulista 1988. Kultakantaan hän palasi Venäjän edustajana Sydneyssä 2000. Neljä vuotta myöhemmin hän saavutti Ateenan kisoista vielä pronssimitalin.

## Aiheesta muualla
*Aleksandr Tuškin  Sports Reference LLC
Saud Meqlad

**Saud Meqlad** (s. 8. tammikuuta 1988) on kuwaitilainen haulikkoampuja.

Saud Meqlad on saavuttanut MM-kilpailuissa Nikosiassa 2007 hopeaa poikien trapissa tuloksella 117.
## Lähteet
*Profiili ISSF Newsissä
*ISSF:n tietokanta
Lego Star Wars

**Lego Star Wars** on Lego Groupin valmistama Lego-tuotesarja, joka perustuu George Lucasin luomaan *[[Tähtien sota]]* -elokuvasarjaan. Lego Star Wars on Legon lisenssituotesarjoista vanhin: lisenssisopimus tehtiin vuonna 1998 ja ensimmäiset tuotteet tulivat markkinoille vuoden 1999 alussa, kun elokuvan *[[Star Wars: Episodi I – Pimeä uhka]]* ensi-ilta alkoi lähestyä. Nykyinen lisenssisopimus on voimassa vuoteen 2022 saakka. Vuoteen 2013 mennessä Lego Star Wars -tuotteita oli myyty maailmanlaajuisesti yli 200 miljoonaa kappaletta.

Tavallisten Lego System -pakkausten lisäksi *Tähtien sota* -teema on ulottunut teknisempiin malleihin keskittyneeseen Technic-sarjaan. Myynnissä on myös Ultimate Collectors Series -tuotteita, jotka on suunnattu ensisijaisesti aikuisille keräilijöille. Kallein ja palamäärältään suurin tähän mennessä valmistettu Lego Star Wars -tuote on Ultimate Collectors Seriesin *[[Millennium Falcon]]* -malli 10179, joka julkaistiin vuonna 2007. Legon arvion mukaan noin 60&nbsp;prosenttia aikuisista Lego-harrastajista pitää Lego Star Warsia suosikkituotesarjanaan tai on aloittanut harrastuksen sen innoittamana.

Vuonna 2006 Lego Star Wars palkittiin yhdysvaltalaisen Toy Industry Associationin Toy of the Year -palkinnolla parhaiden aktiviteettilelujen eli luovaa leikkiä erilaisten toimintojen kautta innoittavien lelujen kategoriassa.

Lego Star Wars -sarjaan perustuen on myös tehty videopelejä eri konsolialustoille. Helmikuuhun 2009 mennessä kolmea ensimmäistä videopeliä oli myyty maailmanlaajuisesti yhteensä yli 20 miljoonaa kappaletta.

## Videopelit
* *[[Lego Star Wars: The Video Game]]* (2005)
* *[[Lego Star Wars II: The Original Trilogy]]* (2006)
* *[[Lego Star Wars: The Complete Saga]]* (2007)
* *[[Lego Star Wars III: The Clone Wars]]* (2011)
* *[[Lego Star Wars: The Force Awakens]]* (2016)
* *[[Lego Star Wars: The Skywalker Saga]]* (2022)

Lisäksi on olemassa mobiilipeli *[[Lego Star Wars II Mobile]]*.

## Lähteet

## Aiheesta muualla
*LEGO Star Wars -tuotesarjan virallinen sivusto 
*Lego Star Wars -tuotteet Brickset.com-sivustolla.
Lauri Heiskari

**Lauri Heiskari** (s. 8. syyskuuta 1983 Espoo) on suomalainen entinen lumilautailija. Hän keskittyy lumilautaelokuvien tekemiseen ja kutsukilpailuihin. 

Heiskari löi itsensä läpi vuonna 2003 Defective Filmsin lumilautailuelokuvassa *Video Gangs*. Sen jälkeen hänellä on joka vuosi ollut oma osio alan elokuvayhtiöiden tuotoksissa. Tulokasvuotenaan Lauri oli myös ehdolla arvostetun *Transworld Snowboarding* -sivuston vuosittaisessa palkintogaalassa sarjassa Vuoden tulokas (2003). Heiskari kuuluu myös Trulli Clan -lumilautailutiimiin, josta julkaistiin dokumentti "Trulli Love" vuonna 2005.

## Yksityiselämä
Heiskari kihlautui laulaja Anna Abreun kanssa elokuussa 2012. Naimisiin pari meni kesäkuussa 2013.

## Lumilautailuelokuvat
*Video Gangs (2003)
*Promo Copy (2004)
*Derelictica (2005)
*Trulli Love Documentary (2005)
*That (2006)
*White Out (2007)
*DC Mountain Lab 1,5 (2007)
*Double Decade (2008)
*Cheers (2010)
*Euro Gap 3 (2010)
*Good Look (2011)

## Lähteet

*
Runar Salminen

**Runar Ensio Salminen** (14. marraskuuta 1912 Vårdö &ndash; 23. helmikuuta 1989 Vårdö) oli suomenruotsalainen Ahvenanmaalla asunut pienviljelijä, puuseppä ja runoilija.

Salmisen vanhemmat olivat pienviljelijä Hindrik Albin Salminen ja Erika Maria Eriksson. Hänen sisaruksiaan olivat kirjailijat Sally Salminen, Uno Salminen ja Aili Nordgren.

Salminen julkaisi ensimmäisen runokokoelmansa *Rummet fullt med svalor* vuonna 1974.

## Teoksia
*  *Rummet fullt med svalor, dikter*.  Schildt, Helsingfors 1974
*  *Spånorna yr då jag hyvlar, dikter*.  Schildt, Helsingfors 1976
*  *Och till sist sprack himlarna alla, dikter*.  Schildt, Helsingfors 1978
*  *Lykta mig större ljus*.  Schildt, Helsingfors 1982
*  *Som ett skepp efter seglats, dikter*.   Schildt, Helsingfors 1985

## Palkinnot
*  Längmanin palkinto 1977

## Kirjallisuutta
* Ralf Nordgren:  *Runar Salminen : diktare i ord och trä*.  PQR-kultur, Mariehamn 2003 

## Lähteet
* Suomen kirjailijat tietokanta 
* Compuline.fi: Ralf Nordgren
Aili Nordgren

**Aili Amanda Henriette Nordgren**, o.s. *Salminen*, (22. lokakuuta 1908 Vårdö, Ahvenanmaa – 27. joulukuuta 1995 Helsinki) oli suomenruotsalainen työväenkirjailija.

## Henkilöhistoria
Nordgrenin isä oli pienviljelijä. Hänen sisaruksiaan olivat kirjailijat Sally Salminen ja Uno Salminen sekä runoilija Runar Salminen. Heidän pikkuserkkunsa oli kirjailija Anni Blomqvist. Nordgrenin lapsia ovat kirjailija Ralf Nordgren ja säveltäjä Pehr Henrik Nordgren. 

Nordgren oli Suomen kommunistisen puolueen (SKP) jäsen, Rauhanpuolustajien perustajajäsen ja 1948–1961 Suomi-Neuvostoliitto-seuran ruotsinkielinen sihteeri.

## Kirjallinen tuotanto
Nordgren aloitti kirjallisen uransa runokokoelmalla *Rödbränd mark* (1940). Hän kirjoitti muun muassa Ahvenanmaan maatyöväen elämästä ja julkaisi myös Suomen sisällissotaa kuvaavan romaanin *...valitset myrskyn* (1955).

## Teokset
*  *Rödbränd mark*, runoteos. Schildt, Helsingfors 1940
*  *Mörk längtan*, romaani. Schildt, Helsingfors 1943
*  *Innan dagen börjar*, romaani. Schildt, Helsingfors 1946
*  *Visa en väg*, romaani. Schildt, Helsingfors 1948
*  *Brinn eld*, romaani. Schildt, Helsingfors 1951 (suomeksi nimellä *Pimeyskin liikkuu*, 1955)
*  *Väljer du stormen*, romaani. Schildt, Helsingfors 1955 (suomeksi nimellä *...valitset myrskyn*, 1956)

### Suomennetut teokset
* *Pimeyskin liikkuu*; suomentanut Elvi Sinervo, Kansankulttuuri 1955
* *...valitset myrskyn*; suomentanut Elvi Sinervo, Kansankulttuuri 1956

## Lähteet
* Suomen kirjailijat tietokanta 

### Viitteet
Davor Brcić

**Davor Brcić** (s. 1981) on serbialainen huippulentopalloilija, joka pelasi kaudella 2008–2009 Muuramen Lentopallon riveissä,lentopallon SM-liigassa. Urallaan hän on pelannut lisäksi kotimaansa pääsarjassa, sekä Ranskan Pro liigassa.

Kaudella 2007–2008 Brcić pelasi Ranskan liigassa Saint Nazairen joukkueen vahvuudessa. Ennen Ranskaan lähtöään hän pelasi Serbian pääsarjassa. Urallaan Brcić on pelannut myös rantalentopalloa innokkaasti, ja hän onkin hallitseva Serbian mestari rantalentopallossa vuodelta 2008.

## Pelaajatiedot
***Ikä:**  27 
***Pituus:**  193 
***Ulottuvuus:**  340 
***Pelirooli:**  yleispelaaja
***Seura 07-08:**   Saint Nazaire VBA
Yavuz İlnam

**Yavuz İlnam** (s. 23. heinäkuuta 1987) on turkkilainen haulikkoampuja.

İlnam on saavuttanut MM-kilpailuissa Nikosiassa 2007 pronssia poikien trapissa tuloksella 116.

## Lähteet
*Profiili ISSF Newsissä
*ISSF:n tietokanta

### Viitteet
Elämäntapaliitto

**Elämäntapaliitto** oli vuosina 1993–2011 toiminut, valtakunnallinen yhteistoiminta- ja kansalaisjärjestö, joka tavoitteena oli edistää terveyttä ja sosiaalista hyvinvointia päihdehaittoja ehkäisemällä. 

Liiton toiminnan lähtökohtana oli se, että päihdekysymysten yhteiskunnallisesta ratkaisuista riippuu koko yhteiskunnan hyvinvoinnin tulevaisuus, sillä päihteiden aiheuttamat haitat koskevat kaikkia tavalla tai toisella. Ehkäisevä päihdetyön tavoitteet toteutuvat yhdistyksen mukaan parhaiten, kun yhteiskunnassa on jokaiselle tarjolla hyvän elämän rakennusaineita, jotta päihteet eivät asetu niitä korvaamaan. Elämäntapaliitto pyrki suomalaisten alkoholinkäytön puolittamiseen vuoteen 2040 mennessä. Tupakkaan ja huumeisiin liittyen tavoiteltiin Suomea ja maailmaa, jossa riippuvuuksiin ajautuminen on mahdollisimman vaikeaa, ja jossa riippuvaisia ei syrjitä eikä heidän kustannuksellaan rikastuta. Elämäntapaliittoon kuului 26 varsinaista jäsenjärjestöä ja 39 yhteistyöjärjestöä.

Elämäntapaliitto, Terveys ry ja Elämä On Parasta Huumetta ry yhdistyivät Ehkäisevä päihdetyö EHYT ry:ksi 1. tammikuuta 2012.

## Toiminta

Elämäntapaliiton toimintomuotoja olivat muun muassa:

*Paikallistasolla toimineet, kaikille avoimet Elokolot ja muut kansalaisten kohtaamispaikat.
*Taitolaji-toiminta, jolla edisttiin aikuisten alkoholinkäytön hallintaa ja vaikutettiin alkoholin käyttökulttuuriin sekä yksilö- että yhteisötasolla.
*HUUGO, Elämäntapaliiton ja Työturvallisuuskeskuksen työelämän alkoholihaittojen vähentämisen viestintä- ja koulutushanke
*HuuMaa - huumeet ja kehitys -ohjelma
*Tarinanet oli Opetushallituksen kanssa yhteistyössä syntynyt, kouluille suunnattu terveyskasvatuksen väline.

Lisäksi järjestö pyrki edistämään toimintaansa erilaisin projektein, kuten ”Neliveto vai etukeno?” ja ”Hissun Kissun”. Elämäntapaliitto julkaisi neljästi vuodessa ilmestyvää Myötäote-lehteä.

## Historia
Suomen Elämäntapaliitto Elo ry, Kansan Raittiusliitto ry, Kunnon elämä ry sekä Suomen Akateeminen Raittiusliitto perustivat Suomen Elämäntapaliitto ry:n yhteiseksi kattojärjestökseen vuonna 1993. Sekä sosiaali- ja terveysministeriön että rahoittajien taholta esitettiin toive, että raittiusjärjestökentässä on purettava päällekkäisyyksiä, uudistettava työmuotoja ja lisättävä yhteistyötä. Samaan aikaan perinteinen kansanliikepohjainen raittiusliike oli alkanut hiipua, kun raittiusaatteen ja -valistuksen katsottiin jääneen jälkeen ajastaan.

Vuoden 1997 vuosikokouksessa ehkäisevä päihdetyö ja elämänhallinnan tukeminen muotoiltiin Elämäntapaliiton pääasialliseksi tavoitteeksi. Samana vuonna Elokoloissa ja muissa kohtaamispaikoissa rekisteröitiin 42 000 käyntikertaa vuodessa ja Elokolo-nimikkeestä tehtiin tavaramerkki. Kun liiton jäsenehtoja vuonna 1999 muutettiin, perustettiin yksityishenkilöille suunnattu Ihmisenvirka korvaamaan henkilöjäsenyyttä .  Vuonna 2004 Suomen Elämäntapaliiton nimi muutettiin muotoon Elämäntapaliitto ry. 

## Lähteet
* Elämäntapaliiton toimintakertomus 2006
### Viitteet

## Aiheesta muualla

*Ehkäisevä päihdetyö EHYT ry
Masoud Al Adba

**Masoud Al Adba** (s. 6. heinäkuuta 1988) on qatarilainen haulikkoampuja ja maailmanmestari.

Masoud Al Adba on saavuttanut MM-kilpailuissa poikien sarjassa kultaa Nikosiassa 2007 kaksoistrapissa tuloksella 137.

## Lähteet
*Profiili ISSF Profiili ISSF Newsissä
*ISSF:n tietokanta
Artjom Nekrasov

**Artjom Nekrasov** (s. 7. elokuuta 1992) on venäläinen haulikkoampuja.

Artjom Nekrasov on saavuttanut MM-kilpailuissa kaksoistrapissa hopeaa Nikosiassa 2007 tuloksella 135.
## Lähteet
*Profiili ISSF Newsissä
*ISSF:n tietokanta
Uno Salminen

**Henrik Uno Albert Salminen** (29. maaliskuuta 1905 Vårdö &ndash; 20. kesäkuuta 1991) oli suomenruotsalainen Ahvenanmaalta kotoisin ollut kirjailija.

Salmisen vanhemmat olivat pienviljelijä Hindrik Albin Salminen ja Erika Maria Eriksson. Hänen sisaruksiaan olivat kirjailijat Sally Salminen ja Aili Nordgren sekä runoilija Runar Salminen.

Uno Salminen lähti 15-vuotiaana merille ja aloitti kirjoittamisen vasta päästyään eläkkeelle. Hänen teoksissaan kuvataankin realistisesti nuoren Erik Sundblomin elämää merimiehenä.

## Teoksia
*  *Till sjöss*.  Schildt, Helsingfors 1977
*  *För om masten*.   Schildt, Helsingfors 1978
*  *På bryggan*.   Schildt, Helsingfors 1979

## Lähteet
* Ahvenanmaalaisia kirjailijoita - Uno Salminen
* Suomen kirjailijat tietokanta 
* Compuline.fi: Ralf Nordgren
Abbey Burton

**Abbey Burton** (s. 30. maaliskuuta 1987) on brittiläinen haulikkoampuja.

Abbey Burton on saavuttanut MM-kilpailuissa tyttöjen sarjassa kaksi hopeaa trapissa Lonatossa 2005 ja Nikosiassa 2007. Naisten sarjassa hän saavutti joukkuehopeaa Mariborissa 2009.
## Lähteet
*
*
Kaitakosken voimalaitos

**Kaitakosken voimalaitos** (, epävirallisesti Кайтакоски ГЭС) on ylin seitsemästä Paatsjoen vesivoimalaitoksesta. Laitos sijaitsee Venäjällä noin kilometrin päässä Suomen rajasta, Paatsjokea pitkin noin 7 km rajalta alavirtaan, Suomen Venäjälle vuonna 1947 myymällä Jäniskosken–Niskakosken alueella. Voimalan padolla säännöstellään Inarijärven pinnan tasoa välillä 117–119 m. 

Kaitakosken voimalaitos on Imatran voiman rakentama 1959. Voimalan sähköntuottoteho on 11,2 MW ja keskituotanto 69 GWh/v. Laitoksella on kaksi sähkögeneraattoria. Energiayhtiö TGK-1 suunnittelee uudistavansa Kaitakosken voimalaitoksen 2011-2012 siten, että teho lisääntyy 13,0 MW:iin. 
Voimalaitoksen omistaa TGK-1:n tytäryhtiö Kolskenergo (Kuolan energia).
Ralf Nordgren

**Ralf Runar Nordgren** (2. elokuuta 1936 Vaasa – 6. huhtikuuta 2014 Helsinki) oli suomenruotsalainen filosofian kandidaatti ja kirjailija. Hänen äitinsä oli kirjailija Aili Nordgren ja hänen veljensä oli säveltäjä Pehr Henrik Nordgren.

Ralf Nordgren toimi Helsingin yliopiston ruotsin kielen lehtorina vuosina 1966–1989. Hänen esikoisromaaninsa *Med* ilmestyi 1968 ja sen kaksi jatko-osaa *Fjärilsörat* 1971 ja *Det kluvna äpplet* 1989. Nordgren on kirjoittanut myös Suomen sisällissodan aikaisesta Ahvenanmaasta kertovan romaanin *Det har aldrig hänt* (1977), Helsinkiin muutosta kertovan romaanin *Stjäl dig ett liv* (1980) ja "sotaromaanin" *Pianobärarna* (1987). Hän julkaisi myös useita runokokoelmia. 

## Teoksia
*  *Folk klättrar omkring*.   Schildt, Helsingfors 1964
*  *På fri fot*.   Schildt, Helsingfors 1966
*  *Med*, roman.  Schildt, Helsingfors 1966 (suomeksi nimellä *Mukana*, Kirjayhtymä 1969)
*  *Vägen till himlen stängd : En diktbok*.  Schildt, Helsingfors 1970
*  *Fjärilsörat*.  Schildt, Helsingfors 1971 (suomeksi nimellä *Perhoskorva*, Kansankulttuuri 1971)
*  *Idyll och program*.  Schildt, Helsingfors 1972
*  *Åttonde dag : dikter*.  Schildt, Helsingfors 1974
*  *Det har aldrig hänt : roman*.  Schildt, Helsingfors 1977 (suomeksi nimellä *Sellaista ei tapahtunut*, Kirjayhtymä 1978)
*  *Stensamling*.  Schildt, Helsingfors 1979
*  *Stjäl dig ett liv*, roman.  Schildt, Helsingfors 1980 (suomeksi nimellä  *Varastettu elämä*, Kirjayhtymä 1982)
*  *Jag kan inte säga för mycket*.   Schildt, Helsingfors 1983
*  *Pianobärarna*, roman.  Schildt, Helsingfors 1987 (suomeksi nimellä *Pianonkantajat*, Gummerus 1987)
*  *Det kluvna äpplet*.  Schildt, Helsingfors 1989
*  *Han vaktade en å*.   Schildt, Helsingfors 1994 (suomeksi nimellä *Joenvartijan rakkaus*, Gummerus 1994)
*  *En rörelse i landskapet*.   Schildt, Helsingfors 1998
*  *[[Runar Salminen]] : diktare i ord och trä*.  PQR-kultur, Mariehamn 2003

## Palkinnot
*  Tollanderin palkinto 1969
*  Valtion kirjallisuuspalkinto 1969, 1980, 1988
*  Längmanin palkinto 1972
*  Uudenmaan läänin taidepalkinto 1972

## Lähteet
* Suomen kirjailijat tietokanta 
* Compuline.fi: Ralf Nordgren 

## Kirjallisuutta
* 

## Aiheesta muualla
* Ralf Nordgrenin muistokirjoitus ''Hufvudstadsbladetissa''.
*